**นายกทต.ห้วยยอด ลงพื้นที่ติดตามและให้กำลังใจเจ้าหน้าที่กองช่าง ซ่อมหลังคาศาลาอเนกประสงค์ บริเวณสุสานห้วยยอด**

วันนี้ (19 พ.ค.65) เวลา 09.30น. ที่บริเวณศาลาสุสานห้วยยอด 7 นายธวัชชัย วรพงศ์พัฒน์ นายกเทศมนตรีตำบลห้วยยอด ลงพื้นที่ติดตามและให้กำลังใจเจ้าหน้าที่กองช่าง เทศบาลตำบลห้วยยอด ในการปฏิบัติงานซ่อมแซมหลังคาศาลาอเนกประสงค์ บริเวณสุสานห้วยยอด ซึ่งแตกร้าว ทำให้เกิดรอยรั่วหลายจุด และเมื่อฝนตกทำให้ฝนรั่วซึมบริเวณดังกล่าว ส่งผลให้ประชาชนที่มาใช้บริการได้รับความเดือดร้อน

ทั้งนี้ ศาลาอเนกประสงค์ บริเวณสุสานห้วยยอด นับว่าเป็นสถานที่พักชั่วคราวของประชาชน ที่เดินทางมารวมตัวในการ ไหว้บรรพบุรุษที่สุสาน เพื่อแสดงความกตัญญูต่อบรรพบุรุษที่จากไป ในช่วงเทศกาลเช็งเม้งของทุกๆปีตามประเพณีของคนไทยเชื้อสายจีน

พิมมาส จันทร์ผ่อง/นักประชาสัมพันธ์ชำนาญการ/ข่าว